ΔΙΑΔΙΚΤΥΑΚΗ ΟΡΚΩΜΟΣΙΑ

ΣΤΟ ΤΜΗΜΑ ΑΓΡΟΤΙΚΗΣ ΒΙΟΤΕΧΝΟΛΟΓΙΑΣ ΚΑΙ ΟΙΝΟΛΟΓΙΑΣ

ΤΗΣ ΣΧΟΛΗΣ ΓΕΩΤΕΧΝΙΚΩΝ ΕΠΙΣΤΗΜΩΝ

ΤΟΥ ΔΙΕΘΝΟΥΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ

**ΣΤΙΣ 23-04-2021**

Ενημερώνουμε τους απόφοιτους του Τμήματος Αγροτικής Βιοτεχνολογίας και Οινολογίας οι οποίοι κατέθεσαν τα δικαιολογητικά ορκωμοσίας μέχρι και τις 05-04-2021 ότι η ορκωμοσία του Τμήματος θα γίνει διαδικτυακά την **Παρασκευή 23 Απριλίου 2021 και ώρα 13:30**.

Η διαδικασία που θα ακολουθηθεί κατά την διαδικτυακή ορκωμοσία είναι η ακόλουθη:

* Από τη Γραμματεία του Τμήματος θα αποσταλεί ηλεκτρονικά ξεχωριστά (με ξεχωριστό email) στον καθένα από τους αποφοίτους που επιθυμεί να λάβει μέρος στην ορκωμοσία του Τμήματος μια (1) Υπεύθυνη Δήλωση και τα πρωτόκολλα καθομολόγησης. **Η Υπεύθυνη Δήλωση (συμπληρωμένη) και τα πρωτόκολλα καθομολόγησης (εις διπλούν) θα πρέπει να υπογραφούν και όλα μαζί να επιστραφούν από τους αποφοίτους στη Γραμματεία του Τμήματος ταχυδρομικώς στην διεύθυνση: 1ο χλμ. Δράμας – Μικροχωρίου 66100 Δράμα και στην ηλεκτρονική διεύθυνση:** [**info@abo.ihu.gr**](mailto:info@abo.ihu.gr)**μέχρι και την Παρασκευή 09-04-2021.** Το email αποστολής θα έχει ΘΕΜΑ: **«Πρωτόκολλο Καθομολόγησης και Διεύθυνση Αποστολής Εγγράφων Ορκωμοσίας»**.
* Την ημέρα της ορκωμοσίας, **Παρασκευή 23 Απριλίου 2021 και ώρα 13:30** οι απόφοιτοι θα συνδεθούν στον σύνδεσμο (link) που υπάρχει στο τέλος αυτού του εγγράφου ενημέρωσης μαζί με τα εγχειρίδια χρήσης της πλατφόρμας ΖΟΟΜ . Για το λόγο αυτό θα πρέπει να έχετε εξασφαλίσει τις απαιτούμενες συνθήκες σύνδεσής σας π.χ. κάμερα, μικρόφωνο, ηχεία και σταθερό δίκτυο. Για να υπάρχει η δυνατότητα δοκιμών, θα πραγματοποιηθεί την **Τρίτη 20-04-2021 και ώρα 11:30** μια δοκιμαστική σύνδεση από όλους σας καθώς επίσης και την ημέρα της ορκωμοσίας θα συνδεθείτε μια ώρα νωρίτερα. Ενημερώνονται όλοι ότι η διαδικασία της ορκωμοσίας θα βιντεοσκοπηθεί από το Ίδρυμα για την εξασφάλιση της διαδικασίας και για αναμνηστικούς λόγους.
* Στη συνέχεια τα έγγραφα της ορκωμοσίας θα υπογραφούν και μόλις ετοιμαστούν θα αποσταλούν στους αποφοίτους με courier και με χρέωση του παραλήπτη.

Οι υποψήφιοι πτυχιούχοι κατά τη διάρκεια της ορκωμοσίας:

1. θα συνδεθούν στην πλατφόρμα ΖΟΟΜ με τη βοήθεια των παρακάτω στοιχείων:

[**https://zoom.us/j/91044565501**](https://zoom.us/j/91044565501)

Τα εγχειρίδια είναι τα εξής:  
\*      Εγκατάσταση client– Έλεγχος λειτουργίας μικροφώνου- ακουστικών κάμερας ( <https://www.ihu.gr/wp-content/uploads/icustom/zoom-manual_setup_sound_video.pdf> )

\*    Οδηγίες για απλή συμμετοχή (είτε διδασκόντων είτε φοιτητών) <https://www.ihu.gr/wp-content/uploads/icustom/zoom-manual_plain_participation.pdf>)

1. θα εκφωνήσουν τον παρακάτω όρκο:

«Τελειώνοντας τις σπουδές μου σ' αυτό το Ίδρυμα, οφείλω και ταυτόχρονα επιθυμώ να

Διαβεβαιώσω ενσυνείδητα όλους τους φορείς του Ακαδημαϊκού Ιδρύματος, ότι θα υπηρετώ και θα

**θεραπεύω τις αξίες, τις τέχνες και την επιστήμη των οποίων έγινα γνώστης. Με ανοικτό πνεύμα θα μελετώ και θα αποδέχομαι κριτικά όλες τις εξελίξεις στην επιστήμη, την τεχνολογία και τον πολιτισμό και με αταλάντευτη βούληση θα εντάσσω το ειδικό στο γενικό συμφέρον, ως υπεύθυνος πολίτης, για το καλό της Πατρίδας μας. Υπόσχομαι στην Ελληνική Κοινωνία ότι θα υπηρετώ ανιδιοτελώς και με όλες μου τις δυνάμεις την Εθνική Ανεξαρτησία, την ειρήνη, τη δημοκρατία και την κοινωνική δικαιοσύνη σεβόμενος πάντα το Σύνταγμα και τους Νόμους του Κράτους και ότι θα αγωνισθώ με αφοσίωση για τη διαφύλαξη και συνέχιση των ιδανικών, των παραδόσεων και των εθίμων του Έθνους μας»**